cyanic-selkie/wikianc huggingface dataset:
খান সারওয়ার মুরশিদ
জন্ম, শিক্ষা ও কর্মজীবন
১৯৫১ খ্রীস্টাব্দে ঢাকা বিশ্ববিদ্যালয়ে প্রতিষ্ঠা করেন প্রগতিশীল সাংস্কৃতিক গোষ্ঠী ‘সংস্কৃতি সংসদ।’। ১৯৬৫ থেকে ১৯৬৭ খ্রীস্টাব্দ পর্যন্ত ঢাকা বিশ্ববিদ্যালয় শিক্ষক সমিতির সাধারণ সম্পাদক। তিনি এর প্রতিষ্ঠাতা সভাপতি। ১৯৬১ খ্রীস্টাব্দে রবীন্দ্র-জন্মশতবার্ষিকী উদ্‌যাপন কমিটির সাধারণ সম্পাদক। ১৯৬৫ খ্রীস্টাব্দ থেকে ১৯৬৭ পর্যন্ত ঢাকা বিশ্ববিদ্যালয় শিক্ষক সমিতির সাধারণ সম্পাদকের দায়িত্ব পালন।
১৯৭২ থেকে ১৯৭৪ খ্রীস্টাব্দ পর্যন্ত রাজশাহী বিশ্ববিদ্যালয়ের উপাচার্য পদের দায়িত্ব পালন।
১৯৭৫ পোল্যান্ড ও হাঙ্গেরীতে বাংলাদেশের রাষ্ট্রদূতের পদে নিয়োগ। ১৯৯৩ থেকে ১৯৯৫ খ্রীস্টাব্দ পর্যন্ত গণ-আদালতে যুদ্ধাপরাধীদের বিচারের লক্ষ্যে গঠিত গণতদন্ত কমিশনের সদস্য। ২০১২ খ্রিষ্টাব্দে মৃত্যূর আগ পর্যন্ত তিনি মানবাধিকার ভিত্তিক সংস্থা নাগরিক উদ্যোগের চেয়ারম্যান ছিলেন।
মৃত্যু
দীর্ঘদিন তিনি বার্ধক্যজনিত রোগে ভুগছিলেন। ২০০৪-এ হৃৎপিণ্ডে অস্ত্রোপচার হয়েছিল সফল। বেলজিয়ামের ব্রাসেলস শহরের হাসপাতালে নিয়মিত চিকিৎসা করাতেন। ২০১২-এর মাঝামাঝি শারীরিক অবস্থার অবনতি ঘটতে থাকে। মস্তিষ্কে রক্তক্ষরণ ধরা পড়লে অক্টোবরে হাসপাতালে ভর্তি করানো হয়। চিকিৎসাধীন অবস্থায় তিনি একাধিকবার হৃদরোগে আক্রান্ত হন। ডিসেম্বরের শুরুতে সম্পূর্ণ নিশ্চেতন হয়ে পড়লে তাঁকে কৃত্রিম ব্যবস্থায় শ্বাসপ্রশ্বাস দিয়ে বাঁচিয়ে রাখা হয়। ৮ ডিসেম্বর ২০১২ অপরাহ্নে অ্যাপোলো হাসপাতালে মৃত্যুবরণ করেন।
ব্রিটিশ অ্যাকাডেমি অব ফিল্ম অ্যান্ড টেলিভিশন আর্টস
ব্রিটিশ অ্যাকাডেমি অফ ফিল্ম অ্যান্ড টেলিভিশন আর্টস (ইংরেজি ভাষায়: The British Academy of Film and Television Arts) বা বাফটা হলো একটি ব্রিটিশ দাতব্য সংস্থা যা প্রতি বছর চলচ্চিত্র, টেলিভিশন, ভিডিও গেম এবং বিভিন্ন ধরনের অ্যানিমেশন চিত্রের জন্য পুরস্কার প্রদান করে। তাদের দ্বারা প্রদত্ত পুরস্কারকে বাফটা পুরস্কার বলা হয়।
ব্যুৎপত্তি
১৯৪৭ সালে কয়েকজন পরিচালকদের একটি দল ব্রিটিশ ফিল্ম একাডেমি প্রতিষ্ঠা করেন। পরিচালকদের এই দলে ছিলেন ডেভিড লিন, আলেকজান্ডার কর্ডা, রজার ম্যানভেল, লরন্স অলিভিয়ে, এমেরিক প্রেসবার্গার, মাইকেল পাওয়েল, মাইকেল ব্যালকন, ক্যারল রিড ও ব্রিটিশ চলচ্চিত্র শিল্পের আরও কয়েকজন প্রতিথযশা ব্যক্তিত্ব।
ডেভিড লিন ছিলেন এই একাডেমির প্রতিষ্ঠাতা চেয়ারম্যান। ১৯৪৯ সালের মে মাসে প্রথম চলচ্চিত্র পুরস্কার প্রদান করা হয় এবং দ্য বেস্ট ইয়ার্স অব আওয়ার লাইভ্‌স, অড ম্যান আউট, ও দ্য ওয়ার্ল্ড ইজ রিচ চলচ্চিত্রগুলো পুরস্কৃত হয়।
পুরস্কার
বাফটা পুরস্কারের ট্রফি হল একটি মুখোশ। এটি নকশা করেন মার্কিন স্থপতি মিট্‌জি কানলিফ। যখন সোসাইটি অব ফিল্ম অ্যান্ড টেলিভিশন আর্টস গঠনের লক্ষ্যে গিল্ড ব্রিটিশ ফিল্ম একাডেমির সাথে যুক্ত হয় এবং এই সংস্থার নাম পরিবর্তন করে ব্রিটিশ একাডেমি অব ফিল্ম অ্যান্ড টেলিভিশন আর্টস রাখা হয়, সেবছর স্যার চার্লস চ্যাপলিনকে বাফটা ফেলোশিপ প্রদানের মাধ্যমে প্রথম বাফটা পুরস্কার প্রদান করা হয়।
বর্তমান বাফটা পুরস্কারটি হল মার্বেলের ভিত্তির উপর একটি ব্রোঞ্জের মুখোশ, যার ওজন ৩.৭ কেজি এবং ২৭ সেমি উচ্চতা, ১৪ সেমি প্রস্থ ও ৪ সেমি পুরত্ববিশিষ্ট। মুখোশটি ১৬ সেমি উচ্চতা ও ১৪ সেমি প্রস্থবিশিষ্ট।
চলচ্চিত্র পুরস্কার
ব্রিটিশ একাডেমি অব ফিল্ম অ্যান্ড টেলিভিশন আর্টস প্রদত্ত বার্ষিক চলচ্চিত্র পুরস্কার বাফটা পুরস্কার নামে পরিচিত। ১৯৪৯ সাল থেকে প্রতি বছর এই পুরস্কার প্রদান করা হয়ে আসছে। ২০০০ সাল পর্যন্ত এটি লিস্টার স্কয়ারের ওডিওন প্রেক্ষাগৃহে অনুষ্ঠিত হতো। ২০০৮ থেকে এই পুরস্কার আয়োজন লন্ডনের রয়্যাল অপেরা হাউজে অনুষ্ঠিত হয়। পূর্বে এটি এপ্রিল বা মে মাসে প্রদান করা হতো, পরে ২০০২ সাল থেকে একাডেমি পুরস্কারের পূর্বে প্রদানের জন্য ফেব্রুয়ারি মাসে এই পুরস্কার প্রদান করা হয়।
টেলিভিশন পুরস্কার
ব্রিটিশ একাডেমি টেলিভিশন পুরস্কার সাধারণত এপ্রিল বা মে মাসে অনুষ্ঠিত হয়। ১৯৫৪ সাল থেকে প্রতি বছর এই পুরস্কার প্রদান করা হচ্ছে। প্রথম পুরস্কার আয়োজনে ছয়টি বিভাগে পুরস্কার দেওয়া হয়। ১৯৫৮ সাল পর্যন্ত গিল্ড অব টেলিভিশন প্রডিউসার্স অ্যান্ড ডিরেক্টরস এই পুরস্কার প্রদান করত।
১৯৬৮ থেকে ১৯৯৭ সালে বাফটা চলচ্চিত্র ও টেলিভিশন পুরস্কার একত্রে প্রদান করা হতো, কিন্তু ১৯৯৮ সাল থেকে দুটি আলাদা আয়োজনের মাধ্যমে এই পুরস্কার দেওয়া হচ্ছে।
গেম পুরস্কার
ব্রিটিশ একাডেমি গেম পুরস্কার আয়োজন ফেব্রুয়ারি মাসে চলচ্চিত্র পুরস্কার আয়োজনে অল্প কিছুদিন পরে মার্চ মাসে অনুষ্ঠিত হয়।
শিশুতোষ পুরস্কার
ব্রিটিশ একাডেমি শিশুতোষ পুরস্কার প্রতি বছর নভেম্বর মাসে শিশু শিল্পীদের কাজের অবদানের জন্য প্রদান করা হয়। ১৯৬৯ সাল থেকে এই পুরস্কার প্রদান করা হচ্ছে। ২০১০ সাল থেকে চলচ্চিত্র, টেলিভিশন, ভিডিও গেম ও অনলাইন কনটেন্টের উপর ১৯টি বিভাগে এই পুরস্কার প্রদান করা হচ্ছে।
দক্ষিণ পশ্চিম ইংল্যান্ড
দক্ষিণ পশ্চিম ইংল্যান্ড ইংল্যান্ডের নয়টি সরকারি অঞ্চলের একটি। এটি ৯,২০০ বর্গমাইল (২৩,৮০০ কিলোমিটার২) আয়তনের সাথে ইংল্যান্ডের বৃহত্তম অঞ্চল এবং ব্রিস্টল, কর্নওয়াল, ডরসেট, ডিভন, গ্লৌচেস্টারশায়ার, সোমারসেট ও উইল্টশায়ার নিয়ে গঠিত। আইসিলস দ্বীপপুঞ্জ এই অঞ্চলের অন্তর্গত। পাঁচ মিলিয়ন লোক দক্ষিণ পশ্চিম ইংল্যান্ডে বসবাস করে।
এই অঞ্চলের মধ্যে পশ্চিম দেশ ও প্রাচীন ওয়েসেক্স রাজ্যের বেশিরভাগ অংশ রয়েছে। দক্ষিণ পশ্চিম ইংল্যান্ডের বৃহত্তম শহর হল ব্রিস্টল। এই অঞ্চলে ডার্টমুর ও এক্সমুর (নিউ ফরেস্টের একটি ছোট অংশও এই অঞ্চলে রয়েছে) জাতীয় উদ্যান দুটির সম্পূর্ণ অংশ অন্তর্ভুক্ত এবং চারটি বিশ্বের ঐতিহ্যমণ্ডিত স্থান রয়েছে, বিশ্বের ঐতিহ্যমণ্ডিত স্থান গুলি হল স্টোনহেঞ্জ, কর্নওয়াল ও পশ্চিম ডিভন মাইনিং ল্যান্ডস্কেপ, জুরাসিক কোস্ট ও সিটি অব বাথ। চিপিং ক্যাম্পডেনের নিকটবর্তী গ্লৌচেস্টারশায়ারের উত্তরের অংশটি কর্নওয়ালের প্রান্ত হিসাবে স্কটিশ সীমান্তের কাছাকাছি অবস্থিত। এই অঞ্চলে যে কোনও ইংরেজ অঞ্চলের তুলনায় দীর্ঘতম উপকূলরেখা রয়েছে।
পঞ্চখণ্ড হরগোবিন্দ সরকারি উচ্চ বিদ্যালয়
পঞ্চখণ্ড হরগোবিন্দ সরকারি উচ্চ বিদ্যালয় সিলেট জেলার বিয়ানীবাজারে অবস্থিত একটি মাধ্যমিক শিক্ষা প্রতিষ্ঠান। বিয়ানীবাজার তথা দাসগ্রামের জমিদার শ্রী গৌর চন্দ্র দাস মুন্সির পুত্র শ্রী পবিত্রনাথ দাস ১৯১০ সালে তাদের নিজস্ব ভূমিতে পঞ্চখণ্ড মিডল ইংলিশ স্কুল প্রতিষ্ঠা করেন। যা পরবর্তীতে ১৯১৭ সালে হরগোবিন্দ হাই স্কুল নামে সরকারি স্বীকৃতি লাভ করে। এটি পিএইচজি স্কুল নামে বহুল পরিচিত।
কৃতি শিক্ষার্থী
১৯২১ খ্রিষ্টাব্দে গোবিন্দ চন্দ্র দেব পঞ্চখণ্ড হরগোবিন্দ উচ্চ বিদ্যালয়ে ভর্তি হয়ে ১৯২৫ খ্রিষ্টাব্দে এই স্কুল থেকে তিনি সংস্কৃত ও গণিতে লেটারসহ প্রবেশিকা পরীক্ষায় প্রথম বিভাগে উত্তীর্ণ হন। এছাড়াও বিদ্যালয়টির উল্লেখযোগ্য কৃতি শিক্ষার্থীদের মধ্যে রয়েছেনঃ
আরো দেখুন
সিলেট জেলার শিক্ষা প্রতিষ্ঠানের তালিকা
হিন্দুধর্মে ঈশ্বর এবং লিঙ্গ
হিন্দুধর্মে ঈশ্বর ও লিঙ্গের ধারণাবিন্যাসের বৈচিত্র্যময় পন্থা বিদ্যমান। অনেক হিন্দু ধর্মাবলবম্বী অলিঙ্গিক, নৈর্ব্যক্তিক, পরম সত্ত্বা ব্রহ্মায় বিশ্বাস করেন। অন্যান্য হিন্দু ঐতিহ্যে ঈশ্বরকে উভলিঙ্গ (উভয় নারী এবং পুরুষ) কিংবা শুধু পুরুষ বা নারী হিসেবে কল্পনা করা হয়, যেখানে লিঙ্গ উপাসকগণ লিঙ্গযুক্ত ঈশ্বরের ধারণা অস্বীকার করেন না।
শাক্তধর্মে ঈশ্বরকে নারী রূপে ধারণা করা হয়। ভক্তি ঐতিহ্যে পুরুষ এবং নারী উভয় দেবতা বিদ্যমান। প্রাচীন ও মধ্যযুগীয় ভারতীয় পুরাণে হিন্দু দেবসভায় প্রতিটি পুরুষ দেব একেকজন নারী দেবীর সঙ্গে যুগলাবদ্ধ অবস্থায় থাকেন।
ইতিহাস
বেদে ব্যাপকভাবে পুরুষ এবং নারী সত্ত্বার কথা উল্লেখ রয়েছে। আনুমানিক খ্রিস্টপূর্ব ২য় সহস্রাব্দে রচিত ঋগ্বেদের প্রারম্ভিক মন্ডলগুলোয় ঈশ্বরকে উভলিঙ্গ বলা হয়েছে। ঋগ্বেদের বিশ মন্ডলের মধ্যে ষষ্ঠ, সপ্তম ও দশম মন্ডলে ভোরের দেবী ঊষার প্রশংসা করা হয়েছে এবং দেবী ঊষাকে সর্বাজ্ঞে পূজা করার কথা ঘোষণা করা হয়েছে।
"'''ঊষার স্তুতি: হে স্বর্গদুহিতে! আহলাদকর জ্যোতির সাথে প্রকাশিত হও, দিনে দিনে আমাদের প্রভূত সৌভাগ্য এনে দাও এবং অন্ধকার দূর কর। হে নেত্রী ঊষা! সমস্ত প্রাণীর চেষ্টিত ও জীবন তোমাতেই আছে, কেন না তুমি অন্ধকার দূর কর। হে বিভাবরি! তুমি বৃহৎ রথে এস; হে বিচিত্র ধনযুক্তে! আমাদের আহ্বান শ্রবণ কর। হে ঊষা! মনুষ্যের যে বিচিত্র অন্ন আছে তা তুমি গ্রহণ কর; এবং যে যজ্ঞনির্বাহকেরা তোমাকে স্তুতি, করে সে শুভকর্মাদের হিংসারহিত যজ্ঞে আনয়ন কর। হে ঊষা! তুমি অন্তরীক্ষ হতে সকল দেবগণকে সোমপানাথে আনয়ন কর। হে ঊষা! তুমি আমাদের অশ্বগোযুক্ত এবং প্রশংসনীয় ও বীর্যসম্পন্ন অন্ন প্রদান কর।"
প্রাচীন বৈদিক সাহিত্যে ঊষা ব্যতীত পৃথিবী, অদিতি (দেবতাদের মাতা, প্রাচুর্য), সরস্বতী (নদী, পুষ্টি), বাক (শব্দ, কথা), এবং নৃতির (মৃত্যু, ধ্বংস) কথা উল্লেখ রয়েছে। একইভাবে বেদে ইন্দ্র (বৃষ্টি, বাজ), অগ্নি (আগুন), বরুণ (সূর্য, আইন), সাবিত্রী (সূর্য), সোম (পানীয়) প্রভৃতি পুরুষ দেবতাদের স্পষ্টরূপে চিত্রায়িত করা হয়েছে। ঋগ্বেদে ইন্দ্র এবং অগ্নি এই দুই দেবতা সবচেয়ে বেশি উল্লিখিত হন এবং এরা উভয়ে পুরুষ। সূর্য তৃতীয় শ্রদ্ধেয় দেবতা এবং ইনিও পুরুষরূপে উল্লিখিত। সকল দেব-দেবীর প্রার্থনা প্রতীকী আগুন (অগ্নি যজ্ঞ) দ্বারা সংগঠিত হয়। মন্ত্র দ্বারা অগ্নির শক্তি প্রার্থনা করা হয়। দেবতা ইন্দ্র আগুনের শক্তি বৃদ্ধি করেন এবং দেবতা সূর্য আগুনের উজ্জ্বলতা বাড়ায়। ম্যাক্স মুলার বলেন, ঋগ্বেদে দেবদেবীর মধ্যে কেউ উচ্চতর বা নিকৃষ্টতর নন। যখন মন্ত্রশক্তির মধ্যে পার্থক্য দেখা দেয়, তখন প্রায় সবাই সর্বোচ্চ এবং পরম হিসাবে প্রতিনিধিত্ব করেন।
গ্রস উল্লেখ করেন, প্রাচীন ও মধ্যযুগের হিন্দু সাহিত্য ব্যাপকভাবে দেবতা, দেবী ও ঈশ্বরের উভলিঙ্গিক রূপ উপস্থাপন করে। এর ফলে একাধিক একেশ্বরবাদী ধর্মের মধ্যে বৈপরীত্য দেখা দেয়, যেখানে ঈশ্বর প্রায়ই "পুরুষের" সমার্থক এবং ঈশ্বরবাদ পুরুষবাদের পরিপূরক হয়ে থাকে। হিন্দুধর্মে দেবী-চিত্রাবলী এই অর্থ প্রকাশ করেনা যে পুরুষ দেবতাগণ নেই। বরং প্রাচীন সাহিত্যে পরস্পরের পরিপূরক হিসেবেই এই দুই লিঙ্গের উপস্থাপন করা হয়ে থাকে। হিন্দুধর্মে দেবী শক্তিশালী, সুন্দরী, আত্মবিশ্বাসী এবং জীবনীশক্তির প্রতীক। পুরুষ দেবতাগণ সক্রিয় হিসেবে প্রতিনিধিত্ব করেন, আর নারী দেবীগণ তাদের অনুপ্রেরণাদায়ী। এখানে দেবীদের শিল্পকলা, সংস্কৃতি, শিক্ষাদান, আনন্দ, আধ্যাত্মিকতা এবং স্বাধীনতার পৃষ্ঠপোষক হিসাবে দেখানো হয়।
অর্থাৎ। প্রাচীন ভারতীয় সাহিত্যে ঈশ্বর কেবল পুরুষ বা নারীর ধারণা নয়। এখানে দেবতার উভলিঙ্গ ধারণাও পাওয়া যায়।
ব্রহ্মা
- Heinrich Zimmer
পৌরাণিক
হিন্দু পুরাণে অসংখ্য দেব ও দেবী অন্তর্ভুক্ত। এই রূপক কাহিণীগুলো বিশ্বাস ও মূল্যবোধ দিয়ে ঈশ্বর ও লিঙ্গের সমন্বয় করে। উদাহরণস্বরূপ। বিষ্ণু পুরাণে এধরনের পৌরাণিক পাঠ রয়েছে যেখানে পুরুষ দেবতার সঙ্গে নারী দেবীর নাম প্রতীকীরূপ দ্বারা বর্ণনা করা হয়। গল্পের একটি উদ্ধৃতাংশ নিম্নরূপঃ
"দক্ষের কন্যা দ্বারা ধর্মের বংশধর ছিল নিম্নরূপ: শ্রদ্ধার (নিষ্ঠা) পুত্র কামদেব (ইচ্ছা); লক্ষ্মীর (সম্পদ, সমৃদ্ধি) পুত্র দর্প (গর্ব); ধৃতির (সাহস) পুত্র নিয়ম (আজ্ঞা); তুষ্টি র(ভিতরের সান্ত্বনা) পুত্র সন্তোষ (তৃপ্তি); পুষ্টির (সমৃদ্ধি) পুত্র লোভ (অর্থলোলুপতা); মেধার (জ্ঞান, অভিজ্ঞতা) কোলে শ্রুত (পবিত্র ঐতিহ্য); ক্রিয়ার (কঠিন কাজ, শ্রম) কোলে দন্ড, নিয়ম ও বিনয় (বিচার, রাজনীতি, ও শিক্ষা); বুদ্ধির (মেধা) কোলে বোধ (জ্ঞান); লজ্জার (নম্রতা) পুত্র বিনয় (ভাল আচরণ); বপুর (শরীর, শক্তি) পুত্র ভবিষ্য (অধ্যবসায়) জন্মগ্রহণ করে। শান্তি ক্ষমার জন্ম দিয়েছেন; সিদ্ধি (শ্রেষ্ঠত্ব) সূখের (রমণ); এবং কীর্তি (মহিমান্বিত) যশের (খ্যাতি) জন্ম দিয়েছেন। এরা সকলেই ধর্মের পুত্র। যাদের মধ্যে কামদেব ও তাঁর স্ত্রী নন্দীর (পুলক) পুত্র ছিল হর্ষ (আনন্দ)।
অধর্মের স্ত্রী (কলঙ্ক, ভুল, মন্দ) ছিল হিংস (সহিংসতা), যার ছেলে অনৃত (মিথ্যা) এবং মেয়ে নিকৃত (ব্যভিচার): তাদের মিলনে দুই পুত্র ভয় ও নরক এবং দুই কণ্যা মায়া ও বেদনা জন্মায়। এরাও পরস্পর বিবাহিত হলে ভয়-মায়ার পুত্র মৃত্য এবং নরক-বেদনার পুত্র দুঃখের জন্ম হয়। মৃত্যুর পুত্র ছিল ব্যাধি, জরা, শোক, তৃষ্ণা ও ক্রোধ। এদেরকে দুর্দশার লক্ষণ বলা হয়। তাঁরা সকলে সঙ্গিনীহীন, বংশধরহীন ও বংশবৃদ্ধিতে অক্ষম। তারা এই পৃথিবীর ধ্বংসের কারণ হিসাবে কাজ করে।"
- বিষ্ণু পুরাণ
শ্রুতি ও অদ্বৈত
শ্রুতি ঐতিহ্য কখনও কখনও অদ্বৈতবাদ অনুসরণ করে এবং নৈর্ব্যক্তিক, পরম, নিরাকার, অলিঙ্গিক ব্রহ্মার নারী-পুরুষ সব রূপেই বিশ্বাস করে। ঈশ্বর হিসেবে ব্রহ্মা নির্গুণ ও স্বগুণ উভয়ই। অদ্বৈত বেদান্তে ব্রহ্মাই ঈশ্বর। শ্রুতি মতামত অনুযায়ী, স্বগুণ ব্রহ্মা ঐশ্বরিক বৈশিষ্ট্য বা এরূপ যেকোন বেশিষ্ট্যের অধিকারী হতে পারে।
শিব ও বিষ্ণু
বৈষ্ণব এবং শৈবধর্মে যথাক্রমে বিষ্ণু ও শিব পুরুষ রূপে মূর্ত হয়। এসব ধর্মমতে ঈশ্বর লিঙ্গের ধারণার উর্ধ্বে থাকেন এবং পুরুষরূপ পূজা (উপাসনা) করার জন্য একটি প্রতীক হিসাবে ব্যবহৃত হয়। অবশ্য প্রতীক কেবল পুরুষরূপেই সীমাবদ্ধ নয়। এটা বিভিন্ন রূপ ও আকার হতে পারে। যেমন, শৈব এবং বৈষ্ণবমতে ঈশ্বর নারী-পুরুষ চিত্ররূপেও পূজিত হন, উদাহরণ: শিবলিঙ্গ, শালগ্রাম (শালগ্রামশিলা) ইত্যাদিতে। এসব সাহিত্যে লিঙ্গহীন হিসাবে ঈশ্বরের প্রকৃত নীতিকে বিষ্ণু সহস্রনাম স্তোত্র হিসেবে জপ করা হয়।
এভাবে, বিষ্ণু সহস্রনাম স্তোত্রে প্রথম কয়েক নাম কেবল বিষ্ণুর বৈশিষ্ট্যই বর্ণনা করেনা, বরং এগুলো অপুরুষবাচকও হয়।
শক্তি
শৈব দার্শনিকগণ, যেমন শিব সুব্রামানিয়াম বলেন, শক্তমতের বিকল্প ব্যাখ্যা হলো, নারীরূপই পুংরূপের একমাত্র বাহন।
রাধা ও কৃষ্ণ
শক্তি ও শক্তিমানের সাধারণ ভেদ হলো শেষেমেষ উভয়ই একই বলে স্বীকৃত হয়। প্রতিটি দেবতার সঙ্গী, 'স্ত্রী' বা শক্তি রয়েছে এবং এই শক্তি ছাড়া কখনও কখনও তারা মৌলিক ক্ষমতাহীন। কিছু ভক্তিমতে হিন্দুধর্মের উপাসকগণ ঈশ্বরকে একজোড়া হিসাবে উভয় লিঙ্গের উপাসনা করেন।
বৈষ্ণব দৃষ্টিকোণ থেকে ঐশ্বরিক নারী শক্তিকে শক্তির একটি মহান উৎস হিসেবে বোঝা হয়, যেমন শক্তিমান। সীতা রামের জন্য; লক্ষ্মী নারায়ণের জন্যে; রাধা তার কৃষ্ণের জন্য সৃষ্টি হয়েছেন। এ হিসেবে সঙ্গীনীগণই তাদের সঙ্গীর শক্তির উৎস।
মণিপুরী বৈষ্ণবদের বিশিষ্ট বৈশিষ্ট্য হল, দুই লিঙ্গ পূজা একসঙ্গে করা হয়। উপাসকগণ শুধু কৃষ্ণ বা শুধু রাধার উপাসনা করেন না, বরং একত্রে রাধা-কৃষ্ণর উপাসনা করেন। এই মতের ধর্মীয় উৎসব হলো পল্লী অনুষ্ঠান রাস উৎসব।
চিচেক হাতুন
প্রাথমিক জীবন
তুর্কি পরিবারে জন্মগ্রহণ করা চিচেক হাতুন ছিলেন আলী বে'র বোন। তিনি কনস্টান্টিনোপলে মেহমেদকে বিয়ে করেন এবং ১৪৫৯ সালের ২২শে ডিসেম্বর তার একমাত্র ছেলে শাহজাদা জেমের জন্ম দেন। তুর্কী ঐতিহ্য অনুসারে, সকল শাহজাদাদের প্রশিক্ষণের অংশ হিসেবে সানজাক-বে (প্রাদেশিক গভর্নর) হিসেবে নিয়োগ দেয়া হয়। ১৪৭৪ সালের ডিসেম্বর মাসে, জেমের ভাই শাহজাদা মুস্তাফা মৃত্যুবরণ করলে তিনি কোনিয়ার কারামান প্রদেশের শাসক হিসেবে নিযুক্ত হন এবং চিচেক হাতুন তার ছেলের সঙ্গে যান।
মিশরে
১৪৮১ সালে সুলতান দ্বিতীয় মেহমেদের মৃত্যুর পরে জেম উত্তরাধিকারের লড়াইয়ে প্রথম হারের পর তিন তার মা চিচেক হাতুন এবং পরিবারের বাকি সদস্যদের নিয়ে কায়রোতে মামলুক সুলতানের নিকট নির্বাসনে চলে যান। জেমের পরিবারের সকল সদস্যের মধ্যে, চিচেক হাতুনই তার সবচেয়ে নিবেদিত মিত্র ছিলেন। জেমের শিক্ষক গেদিক আহমেদ পাশা জেমের বড় ভাই বায়েজিদের সিংহাসনে আরোহণ নিয়ে তাঁর আহ্বান আত্মবিশ্বাসের সাথে গ্রহণ করেন কিন্তু সমর্থন জোগাতে ব্যর্থ হন। যদিও জেমের শিক্ষক তাকে পরিত্যাগ করে, সেক্ষেত্রে তিনি তার মা চিচেক হাতুনের কাছ থেকে ভালো রকমের সহযোগিতা লাভ করেন।
জেমের কারাবাস
১৪৮২ সালে বায়েজীদের কাছে দ্বিতীয় বার পরাজিত হবার পর জেম রোডসে পালিয়ে যান, যেখানে তিনি উসমানীয়দের এক তৎপর প্রতিপক্ষ এবং জেরুজালেমের সেন্ট জনের নাইটস হস্পিটালারের সর্বপ্রধান গুরু পিয়েরে ডি'আউবুসসান কর্তৃক গৃহীত হন। পরবর্তীতে দি'আউবুসান বায়েজীদের সাথে একটি শান্তিচুক্তি করেন এবং জেমের জিম্মিলাভের এক পৃথক ঐকমত্যে পৌঁছান। দি'আউবুসান বায়েজীদকে জেমের ভরণপোষণের জন্য বার্ষিক ৩৫,০০০ দুকাত এর বিনিময়ে জেমকে বন্দি রাখার প্রতিশ্রুতি দেন। কাজেই, নাইটরা অর্থের বিনিময়ে জেমকে ধোঁকা দেয় যদিও পরবর্তীকালে জেম রোডসে বন্দি হিসেবে ভালো সমাদর পান। মিশরে, চিচেক হাতুন তার ছেলেকে মুক্ত করতে এবং মিশরে ফিরিয়ে আনতে মামলুক সুলতানকে তার স্ত্রীর মাধ্যমে তাগাদা দিচ্ছিলেন। জনৈক নিকোলাস ডে এর বহনকৃত চিঠি দ্বারা প্রকাশিত হয় যে জেম তার মায়ের সাথে যোগাযোগ রক্ষা করছিলেন। চিচেক হাতুন, নিজের ছেলেকে মিশরে নিয়ে আসতে এবং মামলুক দরবারে নিজের প্রভাব ব্যবহার করে কায়িতবে-কে এই প্রচেষ্টায় তাকে সাহায্য করার জন্য তাগাদা দেয়ার কথা কায়রো হতে গোয়েন্দাদের দ্বারা বায়েজীদের কানে পৌঁছে যায়। দি'আউবুসান জেমকে ব্যবহার করে চিচেক হাতুন এবং কায়িতবে কে নিয়ন্ত্রণ করে তাদের কাছ থেকে ২০ হাজার স্বর্ণখন্ড আদায় করেন জেমকে মিশরে নিয়ে আসার অভিনয় দ্বারা।
জেমের পক্ষ হতে চিচেক হাতুন বহুবছর ধরে লড়াই করেছেন এবং তার ভাইয়ের নিকট পরাজিত হওয়ার পর ইউরোপীয় জিম্মিদশা থেকে মুক্তি পেতে তার প্রচেষ্টায় সর্বপ্রধান মিত্র ছিলেন।
মৃত্যু
১৪৯৮ সালের ৩রা মে প্লেগে ভুগে চিচেক হাতুন মৃত্যুবরণ করেন এবং কায়রোতে তাকে দাফন করা হয়। যাইহোক, জেমের মৃত্যুস্থান নেপলস থেকে তার মরদেহ ফিরিয়ে আনা হয়েছিলো এবং তার বড় ভাই মুস্তাফার সমাধিস্তম্ভে তাকে সমাধিস্থ করা হয়।
জনপ্রিয় সংস্কৃতিতে চিত্রায়ণ
২০১৩ সালের তুর্কি ধারাবাহিক ফাতিহ-এ চিচেক হাতুন চরিত্রে অভিনয় করেন গেমজে ওযছেলিক।
ডাক্তারি মুখোশ
ডাক্তারি মুখোশ বলতে মূলত নাক ও মুখ ঢেকে রাখা এমন এক বিশেষ ধরনের মুখোশকে বোঝায়, যা স্বাস্থ্যখাতে কর্মরত পেশাদার ব্যক্তিরা স্বাস্থ্যসেবা প্রদানের সময় পরিধান করেন। ডাক্তারি মুখোশ পরার উদ্দেশ্য হল মুখোশ পরিধানকারী ব্যক্তির নাক ও মুখ থেকে ভাসমান তরল ফোঁটা বা বায়বীয় বিক্ষেপের (অ্যারোসল) আকারে ব্যাকটেরিয়া বা অন্যান্য রোগসৃষ্টিকারী জীবাণু যেন অন্য পেশাদারি স্বাস্থ্যকর্মী বা রোগীদের দেহে সংক্রমিত হওয়া প্রতিরোধ করা।   যদিও ডাক্তারি মুখোশ এর পরিধানকারীকে বায়ুবাহিত ব্যাকটেরিয়া বা ভাইরাসের বিরুদ্ধে সুরক্ষা প্রদান করে না, কিন্তু বায়ুতে তরল ফোঁটা আকারে পরিবাহিত ভাইরাস কণাকে ছাঁকনির মতো আটকে দিতে পারে। ডাক্তারি মুখোশ যে পরিধানকারী ও তার আশেপাশের ব্যক্তিদের মধ্যে ভাইরাসের পরিবহন থেকে সুরক্ষা দান করতে পারে, এ ব্যাপারে ব্যাপক প্রমাণ পাওয়া গেছে।
আদিতে ডাক্তারি মুখোশ চিকিৎসা পেশার ব্যক্তিদেরকে দেহজ রসের ছিটা থেকে সুরক্ষা প্রদানের জন্য নকশা করা হয়েছিল। তবে ইনফ্লুয়েঞ্জা-সদৃশ রোগ সংক্রমণের ক্ষেত্রে এগুলর কার্যকারিতা উচ্চ মানসম্পন্ন দৈবকৃত নিয়ন্ত্রিত পরীক্ষণের মাধ্যমে এখনও নিশ্চিত করা হয়নি। মান ও সুরক্ষার মাত্রা অনুযায়ী ডাক্তারি মুখোশের প্রকারভেদ থাওতে পারে। এগুলিকে শল্যচিকিৎসা, দন্ত্যচিকিৎসা বা অন্য কোনও চিকিৎসা পদ্ধতিতে ব্যবহার করা হতে পারে। কোনও কোনও দেশে যেমন চীনে ডাক্তারি মুখোশ ও শল্যচিকিৎসকের মুখোশের মধ্যে পার্থক্য করা হয়।
ডাক্তারি মুখোশগুলিকে এক ধরনের বুনটহীন কাপড় দিয়ে গলন বায়ুপ্রবাহ প্রক্রিয়ায় প্রস্তুত করা হয়। উন্নত দেশগুলিতে এগুলি ১৯৬০-এর দশক থেকে কাপড়ের মুখোশের পরিবর্তে ব্যবহৃত হতে শুরু করে। মুখোশের গাঢ় নীল বা সবুজ পার্শ্বটি তরল-বিকর্ষক, তাই এটিকে বাইরের দিকে রাখতে হয়। অন্যদিকে সাদা পার্শ্বটি শোষক, তাই এটিকে ভেতরের দিকে রাখতে হয়। ইনফ্লুয়েঞ্জা জাতীয় কিছু রোগ সংক্রমণের ক্ষেত্রে ডাক্তারি মুখোশ শ্বসক (রেস্পিরেটর) জাতীয় মুখোশ যেমন এন-৯৫ মুখোশ বা এফএফপি মুখোশের সমান কার্যকর হতে পারে।  তবে শেষোধৃতগুলি তাদের উপাদান, আকৃতি ও আঁটোসাঁটো প্রকৃতির কারণে পরীক্ষাগারের পরীক্ষণে অধিকতর সুরক্ষা প্রদান করে।
করোনাভাইরাস রোগের মহামারীর প্রেক্ষাপটে ডাক্তারি মুখোশের ব্যবহার প্রাথমিকভাবে কোনও কোনও দেশে বিতর্কিত একটি বিষয় ছিল, কেননা ডাক্তারি মুখোশের সরবরাহ বিঘ্নিত হওয়ার ব্যাপারটি উদ্বেগজনক মনে করা হয়েছিল।
শ্রদ্ধা শ্রীনাথ
শ্রদ্ধা শ্রীনাথ একজন ভারতীয় চলচ্চিত্র অভিনেত্রী, যিনি মূলত কন্নড়, তামিল এবং তেলুগু চলচ্চিত্রে অভিনয় করে থাকেন। তিনি ২০১৬ সালের কন্নড় সাইকোলজিক্যাল থ্রিলার ইউ টার্ন-এ তার ভূমিকার জন্য প্রশংসা অর্জন করেছিলেন, যার জন্য তিনি শ্রেষ্ঠ অভিনেত্রী বিভাগে ফিল্মফেয়ার পুরস্কার জিতেছিলেন এবং জার্সি, উরভি, বিক্রম বেদ, নেরকোন্ডা পারভাই এবং অপারেশন আলামেলাম্মা-এর মতো চলচ্চিত্রে তিনি অভিনয় করেছিলেন। পরবর্তীতে তিনি শ্রেষ্ঠ অভিনেত্রী (সমালোচক) বিভাগে ফিল্মফেয়ার পুরস্কার - কন্নড় জিতেছিলেন। তিনি বর্ষসেরা নারী সন্ধান হিসাবে জি সিনে পুরস্কার তেলুগু ২০২০ অর্জন করেন।
প্রারম্ভিক জীবন এবং শিক্ষা
শ্রদ্ধা জম্মু ও কাশ্মীরের উধমপুর শহরে কমান্ড হাসপাতালে জন্মগ্রহণ করেছিলেন। তার বাবা ছিলেন ভারতীয় সেনাবাহিনীর কুমুন রেজিমেন্টের একজন অফিসার এবং মা ছিলেন স্কুল শিক্ষিকা। তার পরিবার কর্ণাটকের অধিবাসী এবং তাদের মাতৃভাষা কন্নড়। তিনি পুরো ভারতবর্ষে বেড়ে ওঠেন এবং সুরতগড় (রাজস্থান), ভোপাল (মধ্য প্রদেশ), ধরচুলা (উত্তরাখণ্ড) বেলগাম (কর্ণাটক), শিলচর (আসাম) এবং সেকান্দারবাদ (তেলেঙ্গানা) শহরে বসবাস করেছিলেন। সেকান্দারবাদ আর্মি স্কুলে দ্বাদশ শ্রেণি থেকে স্নাতকের পরে তিনি আইন শিক্ষা পড়তে বেঙ্গালুরে চলে যান।
সিটসেরনিকাবার্ড দর্শক তালিকা
সিটসেরনিকাবার্ড আর্মেনিয়ার ইয়েরেভানে অবস্থিত আর্মেনীয় গণহত্যার সরকারী স্মৃতিসৌধ। শয়ে শয়ে আর্মেনীয় বুদ্ধিজীবীদের কনস্টান্টিনোপল থেকে নির্বাসন দেওয়া দিয়ে যে গণহত্যার সূচনা হয়, ১৯৬৫ সালের ২৪ এপ্রিল তার ৫০ বার্ষিকীতে ইয়েরেভানে গণ প্রদর্শনের পরে, ১৯৬৭ সালে এই সৌধ উন্মোচন করা হয়। ১৯৯১ সালে তৎকালীন সোভিয়েত ইউনিয়নের কাছ থেকে স্বাধীনতা অর্জন করবার পরে এই সৌধটি সরকারী অনুষ্ঠানের অংশ হয়ে ওঠে। তার পর থেকে বিদেশী কর্মকর্তারা আর্মেনিয়ায় আসলেই অধিকাংশ সময়েই আর্মেনীয় গণহত্যার শিকারদের প্রতি শ্রদ্ধা জানাতে এই স্মৃতিসৌধ দর্শনে আসেন। সিটসেরনিকাবার্ড সফরে প্রদর্শশালা দর্শনও ধরা থাকে। কিছু বিশিষ্ট অতিথি স্মৃতিসৌধের কাছে বৃক্ষরোপণ করেছেন।
বহু রাজনীতিবিদ, শিল্পী, সঙ্গীতশিল্পী, ক্রীড়াবিদ, এবং ধর্মীয় ব্যক্তিত্ব সিটসেরনিকাবার্ড দর্শনে এসেছেন। এদের মধ্যে উল্ল্যেখযোগ্য হলেন রাশিয়া (বরিস ইয়েলৎসিন, ভ্লাদিমির পুতিন, দিমিত্রি মেদভেদেভ), ফ্রান্স (জাক শিরাক, নিকোলা সার্কোজি, ফ্রঁসোয়া ওলঁদ), ইউক্রেইন, চেক প্রজাতন্ত্র, পোল্যান্ড, গ্রীস, জর্জিয়া, ইরান, বেলারুশ, রোমানিয়া, লেবানন, ক্রোয়েশিয়া ও সার্বিয়ার রাষ্ট্রপতি এবং বুলগেরিয়া, চেক প্রজাতন্ত্র এবং অন্যান্য দেশের প্রধানমন্ত্রী। অনেক দেশের পররাষ্ট্রমন্ত্রী (মার্কিন যুক্তরাষ্ট্রের পররাষ্ট্রমন্ত্রী হিলারি ক্লিনটন এবং ইউরোপীয় ইউনিয়নের বহু উচ্চপদস্থ কর্মকর্তা, যথা - জোসে ম্যানুয়েল বারোওসো এবং হেরমান ফ্যান রুম্পাই) সিটসেরনিকাবার্ড এসে সম্মান জানিয়ে গেছেন। অন্যান্য অতিথিদের মধ্যে আছেন পোপ দ্বিতীয় জন পল (২০০১ সালে), পোপ ফ্রান্সিস (২০১৬ সালে), ইজরায়েলের প্রধান ইহুদি গুরু ইওনা মেটজগার, ইংল্যান্ডের আর্চবিশপ রোয়ান উইলিয়ামস, রাশিয়ান অর্থোডক্স চার্চের প্রধান কিরিল ১, বিশ্ব দাবা চ্যাম্পিয়ন ভ্লাদিমির ক্রামনিক, বিশ্ব ফুটবল চ্যাম্পিয়ন ইউরি জোক্যাফ, ইংরেজ রক তারকা ইয়ান গিলান, সার্বিয়ান চলচ্চিত্র নির্মাতা এমির কুস্তরিচা, ফরাসি অভিনেতা জেহা দেপারদিউ এবং এলা দুলু, পদার্থবিজ্ঞানে নোবেল পুরস্কার বিজয়ী ঝোরেস আলফেরভ।
কোন তুর্কি রাষ্ট্রীয় কর্মকর্তা সিটসেরনিকাবার্ড দর্শনে আসেননি।
গুরুত্ব এবং বিতর্ক
আর্মেনিয় গণহত্যার স্বীকৃতিদান আর্মেনিয়ার সবচেয়ে গুরুত্বপূর্ণ বিদেশনীতিগুলির মধ্যে একটি এবং আর্মেনিয় উদ্বাস্তু বা অভিবাসী সংগঠনগুলির প্রধান লক্ষ্য। বহু আর্মেনিয় এই সফরগুলিকে গণহত্যার স্বীকৃতিদান হিসেবে গণ্য করেন।
২০০১ সালে পোপ দ্বিতীয় জন পলের সফর
পোপ দ্বিতীয় জন পল আর্মেনিয়ার জাতীয় ধর্ম হিসেবে খ্রিস্টধর্ম গ্রহণের ১৭০০ তম বার্ষিকী অনুষ্ঠানে অংশগ্রহণের জন্য ২০০১ সালের ২৫ শে সেপ্টেম্বর ইয়েরেভানে যান। পোপ রাষ্ট্রপতি রবার্ট কোচারানিয়ের সাথে বৈঠক শেষে পরের দিন স্মারক পরিদর্শন করেন। উনি স্মৃতিসৌধে মাল্যদান করবার পরে একটি সংক্ষিপ্ত ভাষণ দেন ও প্রার্থনা পাঠ করেন। পোপ তার প্রার্থনায় মেটজ ইয়েঘারন (আর্মেনীয় শব্দ, যা আক্ষরিক অর্থে অনুবাদ করলে হয় "মহান অপরাধ") শব্দটি ব্যবহার করেন, যা নিয়ে বিতর্ক সৃষ্টি হয় যে উনি ১৯১৫ সালের গণহত্যার ঘটনাকে স্বীকৃতি দিলেন কি না।
রোমান ক্যাথলিক চার্চের প্রধানের এইরূপ পদক্ষেপ তুরস্কে অসন্তোষের ঝড় তোলে। ২০০১ সালের পয়লা অক্টোবর প্যানআর্মেনীয়ান.নেট প্রকাশ করে - তুর্কি গণমাধ্যম দুঃখ প্রকাশ করেছে, কারণ পোপ তার শেষ দিনের ভাষণে "গণহত্যা" শব্দটি বলেছেন।
মাহবুব জামাল জাহেদী
মাহবুব জামাল জাহেদী (২১ জুন ১৯২৯ - ৭ ডিসেম্বর ২০০৮) একজন প্রবীণ সাংবাদিক  এবং পাকিস্তানের ফিলাটেলিস্ট ছিলেন। প্রায় পঞ্চাশ বছরের কর্মজীবনে তিনি খালিজ টাইমস, দুবাই, সংযুক্ত আরব আমিরাতের সম্পাদক এবং ডন, করাচি, পাকিস্তানের বার্তা সম্পাদক এবং সিনিয়র সহকারী সম্পাদক হিসেবে দায়িত্ব পালন করেন।
প্রাথমিক এবং ব্যক্তিগত জীবন
মাহবুব জামাল জাহেদী ১৯২৯ সালে ঢাকায় জন্মগ্রহণ করেন। তিনি সাবেক পূর্ব পাকিস্তানের আদমশুমারি কমিশনার মিজানুর রহমানের পুত্র ছিলেন। যাহেদী ইংরেজি সাহিত্য এ ঢাকা বিশ্ববিদ্যালয়ের শিক্ষার্থী। তিনি কামারুনিসা বেগমের সাথে বিবাহবন্ধনে আবদ্ধ হন এবং তার দুই মেয়ে জামিলা ও সেলিনা এবং একটি ছেলে দিলাওয়ার ছিল। ২০০৩ সালে জাহেদী স্ট্রোকের শিকার হন যা তাকে পক্ষাঘাতগ্রস্ত এবং শয্যাশায়ী করে তোলে।
ক্যারিয়ার
মাহবুব জামাল জাহেদীর প্রায় পাঁচ দশক ব্যাপী সাংবাদিকতা কর্মজীবন ছিল। তিনি তৎকালীন পূর্ব পাকিস্তান এবং পশ্চিম পাকিস্তানের বেশ কয়েকটি সংবাদপত্রে গুরুত্বপূর্ণ পদে দায়িত্ব পালন করেছিলেন, সেইসাথে লাগোস, নাইজেরিয়ার অ্যাসাইনমেন্টে যাচ্ছিলেন; সিডনি এবং মেলবোর্ন, অস্ট্রেলিয়া এবং বেইজিং, চীন। তার বামপন্থী দৃষ্টিভঙ্গির কারণে, তিনি বেশ কয়েকবার জেলে ছিলেন। তিনি তৎকালীন পূর্ব পাকিস্তানের জনপ্রিয় বাংলাদেশী সাময়িকী দ্য অগত্যা প্রতিষ্ঠাতা ও সম্পাদক ছিলেন।
কুয়েতে ধর্মবিশ্বাস
ইসলাম কুয়েতের রাষ্ট্রধর্ম। কুয়েতের অধিকাংশ নাগরিকও মুসলিম।  কুয়েতে একটি স্থানীয় খৃষ্টান সম্প্রদায় আছে, এই সম্প্রদায়ে মোট ২৫৯-৪০০ জনের মতো খৃষ্টান কুয়েতি নাগরিক আছেন।   কুয়েতে অল্প সংখ্যক বাহাই ধর্মের অনুসারী কুয়েতি নাগরিক রয়েছে।  কুয়েতের অধিকাংশ অভিবাসীই মুসলিম, হিন্দু, খ্রিষ্টান ও বৌদ্ধ ধর্মের অনুসারী।
মাহবুব জামাল জাহেদী
১৯৫০ এর দশক
তিনি ১৯৫৫ সালে অস্ট্রেলিয়ায় কলম্বো পরিকল্পনা সাংবাদিকতার স্কলার ছিলেন এবং সিডনি মর্নিং হেরাল্ড এবং মেলবোর্ন গেজেটের সাথে কাজ করেছিলেন ।
কুয়েতে ধর্মবিশ্বাস
ইসলাম
সুন্নি ইসলাম (৬০%)   শিয়া ইসলাম (৪০% বেশির ভাগ কুয়েতি নাগরিকই মুসলিম; কোন অফিসিয়াল তথ্য না থাকলেও ধারণা করা হয় এদের মধ্যে কুয়েতে ৬০-৬৫% সুন্নি এবং ৩৫-৪০% শিয়া মুসলিম। এছাড়াও কুয়েতি সমাজে আরো কিছু ছোট ছোট মুসলিম ধর্মীয় গোষ্ঠী রয়েছে, তবে এদের সংখ্যা খুবই কম। নাগরিক নয়, এমন সুন্নি বসবাসকারীদের সম্পর্কে কোন তথ্য পাওয়া যায় না, তবে এরকম প্রায় ১৫০,০০০ জন শিয়া আছে।
মাহবুব জামাল জাহেদী
১৯৫০ এর দশক
১৯৫৮ সালের ৭ অক্টোবর, রাতের ডেস্কের কিছু কাজ শেষ করে বাড়ি ফেরার সময় ঢাকার পুরানা পল্টনের কাছে তাকে গভীর রাতে গ্রেফতার করা হয়। গ্রেপ্তারের কারণ ছিল ইস্কান্দার মির্জা কর্তৃক ১৯৫৬ সালের পাকিস্তানের সংবিধান বাতিল করা হয়েছে এমন একটি বিতর্কিত গল্প প্রকাশ।
১৯৬০
১৯৬০ সালে, জাহেদি জাতিসংঘের সাধারণ পরিষদের অধিবেশন কভার করেন। পাকিস্তান অবজারভারের সাথে থাকার পর জাহেদী পাকিস্তান টাইমসে কাজ করার জন্য লাহোরে চলে যান, যা তখন প্রখ্যাত কবি ফয়েজ আহমেদ ফয়েজ সম্পাদনা করেছিলেন । তিনি ১৯৬০ থেকে ১৯৬২ পর্যন্ত খণ্ডকালীন প্রভাষক হিসেবে ঢাকা বিশ্ববিদ্যালয়ে সাংবাদিকতাও পড়ান।
পাকিস্তান টাইমস ন্যাশনাল প্রেস ট্রাস্টের দখলে আসার পর , তিনি ১৯৬৩ সালে সিভিল অ্যান্ড মিলিটারি গেজেটের সাথে স্বল্প সময়ের জন্য দায়িত্ব পালন করেন, এর সম্পাদক আলতাফ হোসেনের আমন্ত্রণে সেই বছর ডনে চলে যান, যেখানে তিনি ছিলেন সংবাদ সম্পাদকের পদ পান।
১৯৭০-৮০ এর দশক
১৯৭০ সালে জাহেদী পাকিস্তান রাইটার্স গিল্ডের মহাসচিব নির্বাচিত হন। একই বছর তিনি নাইজেরিয়ায় গণহত্যার অভিযোগে জাতিসংঘের তদন্তকেও কভার করেছিলেন।
তিনি মধ্যপ্রাচ্যের প্রথম ইংরেজি সংবাদপত্র খালিজ টাইমস চালু করতে সাহায্য করার জন্য দুবাই চলে যাওয়ার জন্য ১৯৭৪ সালে ডন ত্যাগ করেন, যেখানে মাহমুদ হারুনের সাথে তিনি এর প্রতিষ্ঠাতা সম্পাদকদের একজন হয়ে ওঠেন। তিনি এক দশক ধরে খালিজ টাইমসের সম্পাদকের পদে ছিলেন।
১৯৯০-২০০০
১৯৯১ সালে, জাহেদী ডন -এ আবার যোগ দেন, এইবার সহকারী সম্পাদক হিসেবে। তিনি নব্বইয়ের দশকের মাঝামাঝি তার দুটি বইই ফিলাটেলি প্রকাশ করেছিলেন। তিনি স্ট্রোকের পর ২০০১ সালে সাংবাদিকতা থেকে অবসর নেন।
ডাকটিকের্টসংগ্রহকারী
জাহেদী দুটি বইয়ের লেখক, একটি পাকিস্তানের ডাকটিকিট এবং অন্যটি উপসাগরীয় দেশগুলির ডাকটিকিটের উপর। তিনি এই বিষয়ে ব্রিটেনের গিবনস স্ট্যাম্প মাসিক এবং আমেরিকার স্কট ক্যাটালগ সহ বিশ্বের কিছু মর্যাদাপূর্ণ সম্পর্কিত ম্যাগাজিনে নিবন্ধ প্রকাশ করেছেন।
মৃত্যু
২০০৮ সালের ৭ ডিসেম্বর জাহেদী দীর্ঘদিন পক্ষাঘাতগ্রস্ত হয়ে মারা যান।
পাকিস্তানের প্রধানমন্ত্রী সৈয়দ ইউসুফ রাজা গিলানি তার মৃত্যুতে শোক প্রকাশ করেছেন এবং তার পরিবারের প্রতি সমবেদনা জানিয়েছেন। তিনি পাকিস্তানের অভ্যন্তরে ও বাইরে সাংবাদিকতার ক্ষেত্রে জাহেদীর মূল্যবান অবদানের প্রশংসা করেন, যা তিনি দীর্ঘদিন মনে রাখবেন।
কুয়েতে ধর্মবিশ্বাস
ইসলাম
২০১১ সালে কুয়েতে ৫২৫,০০০ সুন্নি নাগরিক এবং ৩০০,০০০ শিয়া নাগরিক ছিল, মোট কুয়েতের নাগরিক সংখ্যা ছিল ৮২৫,০০০, অর্থাৎ সুন্নি ছিল ৬৪% নাগরিক এবং শিয়া ৩৬% নাগরিক। ২০০২ সালে মার্কিন পররাষ্ট্র দফতরের প্রতিবেদন অনুসারে মোট জনসংখ্যার মধ্যে শিয়া ৩০%-৪০%,   উল্লেখ্য কুয়েতে ৫২৫,০০০ সুন্নি নাগরিক ছিল, সর্বমোট নাগরিক সংখ্যা ৮৫৫,০০০ জন। (৬১% সুন্নি, ৩৯% শিয়া). ২০০৪ সালে ৬০০,০০০ সুন্নি কুয়েতি নাগরিক এবং ৩০০,০০০ থেকে ৩৫০,০০০ শিয়া নাগরিক ছিল, সর্বমোট কুয়েতি নাগরিক ছিল ৯১৩,০০০ জন।
খ্রিষ্ট ধর্ম
right|thumb|আওয়ার লেডি অব অ্য়ারাবিয়া প্যারিস, আহমদি। খ্রিষ্ট ধর্ম কুয়েতের একটি সংখ্যালঘু ধর্ম। কুয়েতে স্থানীয় খ্রিষ্টান সম্প্রদায় আছে,  এই সম্প্রদায়ে প্রায় ২০০-৪০০ জন খ্রিষ্টান আছে। ২০১৪ সালে কুয়েতে ২৫৯ জন খ্রিষ্টান নাগরিক ছিল।  বাহরাইন ছাড়া কুয়েতই একমাত্র উপসাগরীয় দেশ, যে দেশে স্থানীয় খ্রিষ্টান নাগরিক আছে। কুয়েতি নাগরিক নয় এমন প্রায় ৪৫০,০০০ জন খ্রিষ্টান আছে কুয়েতে। কুয়েতে সরকার অনুমোদিত চার্চগুলোর মধ্যে আছে রোমান ক্যাথলিক চার্চ, কপ্টিক অর্থডক্স, দ্য ন্যাশনাল ইভেনজেলিকাল চার্চ (প্রোটেস্ট্যান্ট), দ্য আর্মেনিয়ান অর্থডক্স চার্চ, গ্রিক অর্থডক্স চার্চ, গ্রিক ক্যাথলিক চার্চ, এবং এংলিকান চার্চ। এছাড়াও কয়েকটি ছোট ছোট খ্রিষ্টান ধর্মীয় গোষ্ঠী রয়েছে, যেগুলো সরকার কর্তৃক স্বীৃকৃত নয়। এগুলোর মধ্যে আছে: ভারতীয় অর্থডক্স, মার থমা, দ্য চার্চ অব জেসাস ক্রাইস্ট অব লেটার-ডে এডভেন্টিস্ট (মর্মনস) এবং সেভেন্থ-ডে এডভেন্টিস্ট চার্চ। সরকারিভাবে অস্বীকৃত গোষ্ঠীগুলো সাধারনত ব্যক্তিগত উপাসনা করার সুযোগ পায়। এছাড়াও মুসলিম বংশোদ্ভূত কিছু সংখ্যক ক্রাইস্টে বিশ্বাসী আছে, যদিও এদের অধিকাংশই নাগরিক নয়।  ২০১৫ সালের একটি গবেষণা অনুসারে এ ধরনের প্রায় ৩৫০ জন খ্রিষ্টান কুয়েতে আছে।
বাহাই ধর্ম
কুয়েতে অল্প সংখ্যক বাহাই ধর্মের অনুসারী নাগরিক আছে। ২০১৩ সালের আদমশুমারিতে তিনটি ধর্মীয় শ্রেণি বিভাগের উল্লেখ আছে: "মুসলিম", "খ্রিষ্টান" এবং "অন্যান্য", উক্ত আদমশুমারিতে অন্যান্য বিভাগে মাত্র ১৮ জনের উল্লেখ আছে, অন্য একটি সূত্র অনুসারে কুয়েতে মোট ৪০০ জন বাহাই নাগরিক আছে।
ইহুদি ধর্ম
১৯৫০ সালের পূর্বে কুয়েতে ১০০,০০০ জন ইহুদি কুয়েতি নাগরিক ছিল, কিন্তু সব ইহুদি পরিবার ৮০র দশকে কুয়েত ত্যাগ করে। বর্তমানে কুয়েতে কোন পরিচিত ইহুদি নাগরিক নেই, তবে কয়েক ডজন বিদেশী ইহুদি আছে।
হিন্দু ধর্ম
কুয়েতে নাগরিক নয় এমন হিন্দু অভিবাসীর সংখ্যা প্রায় ৩০০,০০০ জন।
বৌদ্ধ ধর্ম
কুয়েতে ১০০,০০০ জন বৌদ্ধ বসবাস করে, যাদের কেউই কুয়েতের নাগরিক নয়।
শিখ ধর্ম
কুয়েতে প্রায় ১০,০০০ জন শিখ  আছে। তবে কেউই নাগরিক নয়।
তথ্যসূত্র
public domain material from the Library of Congress Country Studies website http://lcweb2.loc.gov/frd/cs/.
অস্কার (নিষেবক বিড়াল)
অস্কার (২০০৫ সালে জন্ম) একটি  নিষেবক বিড়াল যেটি রোগ উপশমে ব্যবহত হয়; এবং এটি, প্রভিডেন্স, রোড আইল্যান্ড, যুক্তরাষ্ট্রের  স্টিয়ার হাউস নার্সিং এন্ড রিহ্যাবিলিটেশন সেন্টার  এ বাস করছে। এ হুলো বিড়ালটি ২০০৭ সালের জুলাইতে সবার নজরে আসে যখন এটাকে নিয়ে  ডেভিড ড'জা  নামের একজন জরারোগ বিশেষজ্ঞ একটি নিবন্ধ লিখেন, তিনি ব্রাউন ইউনিভার্সিটি  এর সহকারী অধ্যাপক ছিলেন। নিবন্ধটি ছাপা হয়  নিউ ইংল্যান্ড জার্নাল অফ মেডিসিন   সাময়িকীতে। ডেভিড ড'জার মতে, অস্কার দেখিয়েছে এটি জটিল রোগে আক্রান্ত রোগীর আসন্ন মৃত্যুর ভবিষ্যৎ পূর্বাভাস দিতে পারে। এ ক্ষমতার ব্যাখা হল-মুমূর্ষু  রোগীর নড়াচড়া করার অক্ষমতা, অথবা হতে পারে বিড়ালটি ঘ্রাণের মাধ্যমে  কিটোন শনাক্ত করতে পারে, যে জৈব রাসায়নিক পদার্থ মৃত কোষ থেকে নির্গত হয়
অস্কারকে নিয়ে ২০১০ সালে একটি বই রচিত হয়, মেকিং রাউন্ডস্‌ উইথ অস্কার: দ্যা এক্সট্রাঅর্ডিনারী গিফট অফ এন অর্ডিনারী ক্যাট  নামে
পটভূমি
অস্কার নামের এই বিড়ালটিকে শাবক থাকাকালে প্রাণী-আশ্রম থেকে পোষ্য নেয়া হয়। এটি বেড়ে উঠেছিল স্টিয়ার হাউস নার্সিং এন্ড রিহ্যাবিলিটেশন সেন্টার এর তিনতলায় অবস্থিত মৃত্যু-পথযাত্রী  দুরারোগ্য ডিমেনশিয়া রোগীদের নিবাসস্থলে, চিকিৎসা কেন্দ্রটির অবস্থান প্রভিডেন্স, রোড আইল্যান্ড । ৪১ শয্যা বিশিষ্ট বিভাগটি  আলঝেইমার’স, পারকিনসন রোগ এবং আরো নানাবিধ রোগে ভুগতে থাকা রোগীদের চিকিৎসা দিয়ে থাকে, যাদের প্রায় সবাই জীবনের সায়াহ্নে এসে পড়েছেন এবং এরা কার্যত পারিপার্শ্বিক অবস্থার দিকে খেয়াল রাখতে অক্ষম।
অস্কার ছিল ছয়টি বিড়ালের একটি, যেগুলোকে স্টিয়ার হাউস এ পোষ্য নেয়া হয়। এখানকার সংশ্লিষ্টরা স্টিয়ার হাউস কে পোষা প্রাণীর জন্য অতুলনীয় বলে দাবী করেন এবং এখানে অনেক পোষা প্রাণীর আগমন ঘটে ও বসবাস করে। মূলত আগের থেরাপী পেট হেনরী ( হেনরী জে. স্টিয়ার এর নাম অনুসারে নামকরণ করা) এর মৃত্যুর পর থেকে এ ধারা চলে আসছে।
মৃত্যুর ভবিষ্যদ্বাণী
প্রায় ছয় মাস যাবত দেখার পর, স্টিয়ার হাউসে কর্মরতরা লক্ষ্য করেন যে, চিকিৎসক ও সেবিকাদের মত অস্কার নিজে নিজে রোগীর শয্যা পাশে ঘুরে বেড়ায়। অস্কার রোগীদের পর্যবেক্ষণ করতো এবং শুঁকত,তারপরে একজনকে বেছে নিয়ে তারপাশে কুন্ডলী পাকিয়ে শুয়ে পড়ত। যে রোগীর পাশে সে শুত তার কয়েক ঘণ্টা পর অধিকাংশ ক্ষেত্রে রোগীর মৃত্যু ঘটত। সর্ব প্রথম ঘটনাটি ঘটতে দেখা যায়, কোন এক রোগিনীর সারা দেহে রক্ত সঞ্চালন বন্ধ হয়ে যাওয়ার পর তার পা গুলো শীতল হয়ে যায়। এসময় অস্কার, রোগিনীর পা জড়িয়ে মৃত্যু অবধি তার পাশেই কুন্ডলী পাকিয়ে শুয়ে ছিল। অন্য একটি ক্ষেত্রে, চিকিৎসক রোগীর হাল বিবেচনা করে মৃত্যু অবধারিত বলে দেন, কিন্তু অস্কার সেখান হতে চলে যায়, এতে চিকিৎসক ভেবে নেন অস্কারের এই অসাধারণ ক্ষমতা (সে সময় বারটি দৃষ্টান্ত ছিল) নিঃশেষ হয়ে গিয়েছে। কিন্তু তা সত্ত্বেও, পরে দেখা যায় প্রকৃতপক্ষে বার ঘণ্টা পূর্বেই চিকিৎসক ঘোষণাটি দিয়েছিলেন: পরে অস্কার সে রোগীর পাশে যায়, এবং তার দুই ঘণ্টা পরেই রোগীর মৃত্যু ঘটে।
অস্কারের নির্ভুল দক্ষতা (যা একাধারে পঁচিশটি দৃষ্টান্ত পর্যন্ত এসে দাঁড়িয়েছে  NEJM এর প্রবন্ধটি লেখা কালীন অবধি) নতুন ও অপ্রচলিত একটি রীতি চালু করতে বাধ্য করে: যেই মাত্র তাকে কোন রোগীর পাশে শুয়ে থাকতে দেখা যায়, কর্তব্যরতরা রোগীর স্বজনদের আসন্ন মৃত্যুর খবর দিয়ে জানিয়ে দিত।
বেশিরভাগ মৃত্যুর সময় অস্কার উপস্থিত থাকার সঙ্গে রোগীর পরিবার কোন প্রতিবাদ জানাত না। যেসব ক্ষেত্রে পরিবারের অণুরোধে বিড়ালটিকে কক্ষ থেকে সরিয়ে ফেলা হত, সে ফিরে ফিরে কক্ষের দরোজার সামনে আসত এবং মৃদু স্বরে ডাকাডাকি করতো। এছাড়া অন্যসময় রোগীর সামনে অস্কার উপস্থিত থাকাকালে, মৃত্যু অবধি অবস্থান করতো, এবং মৃত্যুর পর নিঃশব্দে কক্ষ ত্যাগ করতো।
জানুয়ারী ২০১০ পর্যন্ত, অস্কার নির্ভুল ভাবে প্রায় পঞ্চাশ জন রোগীর মৃত্যুর পূর্বাভাস দিয়ে ছিল।
সম্ভাব্য ব্যাখ্যা
ঘ্রাণশক্তি বা কোন গন্ধ নিসৃত হওয়ার ব্যাপারটি হয়তোবা একটি কারণ। ডাঃ ড্যানিয়েল ইস্তেপ,একজন পশু-আচরণ বিশেষজ্ঞ বলেন-" একটি বিষয় খুবই সাধারণ যে, মুমূর্ষু রোগীরা খুব কমই নড়াচড়া করে। হয়তোবা বিড়ালটি লক্ষ্য করে কোন রোগী তার বিছানায় নড়ছে না। তাই হতে পারে এটি ঘ্রাণশক্তি নয় বরং নড়াচড়ার ক্ষমতা হারিয়ে যাওয়া"
দেশজ আমেরিকান মহিলাদের ওপর যৌন নির্যাতন
থাম্ব|যৌন নির্যাতনের প্রতিবাদে দেয়ালপত্রিকা যুক্তরাষ্ট্রের একটি আদালতের সমীক্ষা অনুযায়ী পুরুষ কর্তৃক দেশজ আমেরিকান মহিলাদের উপর ধর্ষণ ও যৌন নির্যাতনের হার অন্য যেকোন জাতিসত্ত্বার উপর সংঘটিত ঘটনার চেয়ে ২.৫ গুণ বেশী। একই সমীক্ষা থেকে জানা যায়, যুক্তরাষ্ট্রের জনসংখ্যার সকল জাতির মধ্যে দেশজ আমেরিকান মহিলাদের পুরুষ কর্তৃক নির্যাতনের শিকার হওয়ার হার সবচেয়ে বেশি।
বেশিরভাগ ক্ষেত্রে এফবিআই অপরাধের তদন্ত করে আর যুক্তরাষ্ট্রের এটর্নি জেনারেল অফিস সিদ্ধান্ত নেয় আদিবাসী আইন দ্বারা বিচার করা হবে কি না। দেশজ আমেরিকান মাটিতে নারীদের হয়রানী, ধর্ষণ, অপহরণ ও হত্যার জন্য পুরুষদের বিচার করা ধারাবাহিক আইনী পরিবর্তনের ক্ষেত্রে একটি অত্যন্ত গুরুত্বপূর্ণ পদক্ষেপ ,যা দ্বারা শ্বেতাঙ্গ পুরুষদের অপরাধের জন্য সমাজ, রাজ্য ও ফেডারেল পর্যায়ে দোষী করা যায়।
ইয়াং গেয়ং-হুই
ইয়াং গেয়ং-হুই (জন্ম ২৫ জানুয়ারী ১৯৭১) একজন দক্ষিণ কোরীয় স্প্রিন্টার। তিনি ১৯৮৮ গ্রীষ্মকালীন অলিম্পিকে মহিলাদের ৪০০ মিটারে প্রতিদ্বন্দ্বিতা করেছিলেন।
বাংলাদেশের দ্বীপসমূহের তালিকা
এটি বাংলাদেশের দ্বীপসমূহের তালিকা।
খুলনা বিভাগ
সুন্দরবনের দক্ষিণ -পুটনি দ্বীপ ( বঙ্গবন্ধু আইল্যান্ড)
স্টেফানি সুইফট
স্টেফানি সুইফট একজন মার্কিন প্রাক্তন পর্ন অভিনেত্রী। যিনি ১৯৯৫ থেকে ২০০৯ এর মধ্যে ৩০০ এরও বেশি পর্নোগ্রাফিক চলচ্চিত্র অভিনয় করেছিলেন, যখন তিনি স্তন ক্যান্সারে আক্রান্ত হন তখন তিনি এ শিল্প ছেড়ে দেন। তিনি এভিএন ও এক্সআরসিও হল অফ ফেম উভয়েরই অন্তর্ভুক্ত। সুইফট এখন খ্রিস্টান এক্সএক্সএক্সচার্চ.কম সাথে কাজ করেন যা পর্ন অভিনয়শিল্পীদের শিল্প ছেড়ে দিতে এবং পর্ন আসক্তদের পর্ন আসক্তি কাটিয়ে উঠতে সহায়তা করে।
জীবনের প্রথমার্ধ
সুইফট তার শৈশব কাটিয়েছেন লুইসিয়ায়। তিনি নরওয়েজীয় আইরিশ ইংরেজ ফরাসি স্পেনীয় ও ফিলিপিনো। এক থেকে চৌদ্দ বছর বয়সের মধ্যে তিনি পরিবারের সদস্যদের হাতে যৌন নির্যাতনের শিকার হন। প্রায় ১৩ বছর বয়সে তিনি ক্যালিফোর্নিয়ার সান দিয়েগোতে থাকতেন এবং ক্যালিফোর্নিয়ার বোনিটা ভিস্তা জুনিয়র উচ্চ বিদ্যালয়ে পড়াশোনা করেন। প্রায় ১৯ বছর বয়সে, তিনি দ্য বডি শপ নামের এক ক্লাবে ছয় মাস স্ট্রিপার হিসাবে কাজ করেছিলেন।
ক্যারিয়ার
ডিগ্রি অর্জনের পরে, তিনি পাঁচ বছর নগ্ন মডেলিং করেন বিশেষত ক্লাব ইন্টরন্যাশনাল এবং হাসলার ম্যাগাজিনের জন্য। সুইফট দক্ষিণ ক্যালিফোর্নিয়ার প্রাপ্তবয়স্ক চলচ্চিত্র শিল্পে কাজ শুরু করেন  ১৯৯৫ সালে।  তার প্রথম সফটকোর দৃশ্য ছিল প্লেবয় টিভির আপ ক্লোজ এবং ডেঞ্জেরাস ।  তার প্রথম হার্ডকোর দৃশ্য ছিল স্পেস সাইরেন্সে ।  তিনি ১৯৯৮ সালে এভিএন বর্ষসেরা মহিলা পারফরমার পুরস্কার সহ বেশ কয়েকটি পুরস্কার পান। তিনি, এক সময়ের জন্য, উইকেড পিকচার্সের চুক্তিবদ্ধ মেয়ে ছিলেন।
ব্যক্তিগত জীবন
২০০৯ এর অগস্ট এক্সবিআইজেডের এক প্রেস বিজ্ঞপ্তিতে ঘোষণা করা হয়েছিল যে সুইফটকে তার বাম স্তনে স্তন ক্যান্সার ধরা পড়েছিল এবং তার চিকিৎসা বিলগুলি সহায়তা করার জন্য অনুদানের জন্য বলেছিলেন। এই মাসে পরে, তিনি একটি ডাবল মাস্টেকটমি ছিল । ২০১০ এর মার্চ মাসে তিনি কেমোথেরাপি এবং নির্ধারিত লিম্ফ নোড সার্জারি সম্পন্ন করেছিলেন।
মন্দার বিদ্যাপীঠ রেলওয়ে স্টেশন
মান্দার বিদ্যাপীঠ হল্ট রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপের দুমকা-ভাগলপুর লাইনের একটি হল্ট রেলওয়ে স্টেশন। স্টেশনটি ভারতের বিহার রাজ্যের বাঙ্কা জেলার দহুয়া, বাউন্সিতে রাজ্য সড়ক ২৩-এর পাশে অবস্থিত।
ইতিহাস
ভাগলপুর জংশন রেলওয়ে স্টেশন থেকে মান্দার হিল রেলওয়ে স্টেশন শাখা পর্যন্ত মিটার-গেজ রেলপথটি ১৯০৭ সালে খোলা হয়। শাখাটি ব্রডগেজে রূপান্তরিত হয়। মান্দার হিল থেকে হাঁসডিহা পর্যন্ত একটি নতুন রেললাইন ২৩ ডিসেম্বর ২০১২ সালে চালু হয় এবং দুমকা থেকে বড়পালাসী রুট ২০১৪ সালের জুনে পুনর্গঠিত হয় এবং অবশেষে ২০১৫ সালে সম্পূর্ণ ট্র্যাকটি চালু হয়।
দেউলপোতা
দেউলপোতা হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত একটি প্রত্নস্থল। এটি ওই জেলার ডায়মন্ড হারবার মহকুমার ডায়মন্ড হারবার ২ সমষ্টি উন্নয়ন ব্লকে হুগলি নদীর তীরে অবস্থিত।
অবস্থান
দেউলপোতার স্থানাংক । এই স্থানটি সমুদ্রপৃষ্ঠ থেকে ৭ মিটার গড় উচ্চতায় অবস্থিত।
প্রত্নতাত্ত্বিক খননকার্য
জেলা জনগণনা হ্যান্ডবুক, দক্ষিণ চব্বিশ পরগনা অনুযায়ী, হুগলি নদীর তীরে অবস্থিত দেউলপোতা একটি গুরুত্বপূর্ণ প্রত্নস্থল। এই স্থানে প্রত্নতাত্ত্বিক খননকার্য শুরু হয় ১৯৬৩-৬৪, ১৯৬৪-৬৫ ও ১৯৭২-৭৩ সালে। গুপ্ত ও আদি মধ্যযুগের অনেক শিল্পকর্ম এখান থেকে আবিষ্কৃত হয়েছে। এই দ্রব্যগুলির মধ্যে রয়েছে কারুকার্যশোভিত পোড়ামাটির পাত্র, বহুমূল্য ও প্রায়-বহুমূল্য পাথরের তৈরি গয়না, যক্ষিণীমূর্তি সহ নারীমূর্তি, গজলক্ষ্মী ফলক, পোড়ানো পালিশ করা বা পালিশ না করা মৃৎপাত্র, চীনামাটির পাত্র ইত্যাদি।
পূর্ব ভারতের প্রত্নতত্ত্ব বিদ্যা ও প্রশিক্ষণ কেন্দ্রের শর্মি চক্রবর্তীর মতে, এখান থেকে শুঙ্গ-কুষাণ যুগের রুলেট-যুক্ত পণ্যসামগ্রী সহ মৃৎপাত্রও আবিষ্কৃত হয়েছে।
ইউ ইয়াং-জা
ইউ ইয়াং-জা (জন্ম ৪ মার্চ ১৯৭১) একজন দক্ষিণ কোরীয় স্প্রিন্টার। তিনি ১৯৮৮ গ্রীষ্মকালীন অলিম্পিকে মহিলাদের ২০০ মিটারে প্রতিদ্বন্দ্বিতা করেছিলেন।
জাহরুম জামে মসজিদ
জাহরুম জামে মসজিদ সেলযুক রাজবংশের সময়ে নির্মিত। এটি জাহরুমের পুরাতন সিনান পাড়ায় অবস্থিত।
বেগম
থাম্ব|মুঘল সম্রাট মুহাম্মদ শাহের স্ত্রী বেগম মালিকা উজ জামানী
বেগম (begüm,, , Begum) মধ্য ও দক্ষিণ এশিয়ায় ব্যবহৃত একটি রাজকীয় ও সম্ভ্রান্ত মহিলা পদবি। এটি বেগ বা বে পদবির স্ত্রীবাচক রূপ; বেগের স্ত্রী বা কন্যা বোঝাতে 'বেগম' ব্যবহৃত হয়ে থাকে; প্রায়শ বেগের মেয়ে বোঝাতে অবশ্য বেগজাদি শব্দটিও ব্যবহৃত হয়। পরবর্তীতে ক্রমশ ক্ষমতা বা উচ্চ সামাজিক অবস্থার সম্মানসূচক পদবি হিসেবে বেগম শব্দটি গৃহীত হয়।
তবে অধুনা দক্ষিণ এশিয়ায়, যথা বাংলাদেশ, ভারত ও পাকিস্তানে বেগম অর্থ আর বেগের স্ত্রী বা কন্যা নির্দেশ করে না যেহেতু শ্রেণী বা বিবাহ নির্বিশেষে যেকোন নারীর নামের আগে বা পরে 'বেগম' পদবি ব্যবহার করা হয়। কখনো কখনো অনেক কৃতি নারীর নামের আগে সম্মানসূচক ভূষণ হিসেবে 'বেগম' শব্দটি ব্যবহৃত হয়। যেমন, বেগম রোকেয়া, বেগম সুফিয়া কামাল, বেগম খালেদা জিয়া ইত্যাদি।
কাহালু উপজেলা
কাহালু বাংলাদেশের বগুড়া জেলার অন্তর্গত একটি উপজেলা। কাহালু উপজেলা বাংলাদেশের একটি প্রাচীন ঐতিহ্যবাহী ও ব্যবসায়িক জনপদ ।
অবস্থান ও আয়তন
বগুড়া জেলা সদর হতে ১২ কি:মি পশ্চিমে এই উপজেলার অবস্থান। এ উপজেলার উত্তরে শিবগঞ্জ উপজেলা ও বগুড়া সদর উপজেলা, দক্ষিণে নন্দীগ্রাম উপজেলা, পূর্বে বগুড়া সদর উপজেলা ও শাহজাহানপুর উপজেলা, পশ্চিমে দুপচাঁচিয়া উপজেলা।
প্রশাসনিক এলাকা
কাহালু পৌরসভা কাহালুর একমাত্র পৌরসভা। এ উপজেলার ইউনিয়নের সংখ্যা ০৯টি। ইউনিয়নসমূহ হচ্ছেঃ
ইতিহাস
ইতিহাস থেকে জানা যায় তৎকালীন দরবেশ গাজী জিয়া উদ্দীন সাহেবের কনিষ্ঠ ভ্রাতা হযরত শাহ সুফী সৈয়দ কালু নামের এক দরবেশ এসে বর্তমান কাহালু থানার পার্শ্বে আস্তানা স্থাপন করেন। এখান থেকে তিনি ইসলাম ধর্ম প্রচার করতে থাকেন। কাহালু থানার অভ্যন্তরে এই দরবেশের মাজার রয়েছে যা কালু বাবার মাজার নামে পরিচিত। জনশ্রুতিতে থেকে জানা যায় এ সাধু পীরের নামানুসারে উপজেলার নামকরণ হয়েছে ‘‘কাহালু’’। কাহালু ১৯২৮ সালে প্রশাসনিক থানা হিসেবে প্রতিষ্ঠা লাভ করে এবং ১৯৮৩ সালে উপজেলায় উন্নীত হয়।
জনসংখ্যার উপাত্ত
২০১১ সালের আদমশুমারি অনুযায়ী কাহালু উপজেলার মোট জনসংখ্যা ২,১৯,০০০জন (প্রায়) জন। যার ১,১০,০০০জন (প্রায়) জন পুরুষ ও ১,০৯,০০০জন (প্রায়) জন নারী। প্রতি কিলোমিটারে জনসংখ্যার ঘনত্ব ৯১৭জন। কাহালু উপজেলার মোট ভোটার সংখ্যা ১,৪৬,৭৮৬ জন। এর মধ্যে পুরুষ ভোটার ৭১,৫০১ জন ও মহিলা ভোটার ৭৫,২৮৫ জন।
শিক্ষা
শিক্ষার হার ৫৬.৫%; পুরুষ ৫৯%, মহিলা ৫২.৫%। সরকারী প্রাথমিক বিদ্যালয় আছে ১১০ টি, উচ্চ বিদ্যালয় ২৬ টি, দাখিল মাদ্রাসা ১৯ টি, আলিম মাদ্রাসা ০৪ টি, ফাজিল মাদ্রাসা ০৫ টি, মহাবিদ্যালয় ০৫ টি। উল্লেখযোগ্য শিক্ষা প্রতিষ্ঠান: কাহালু উচ্চ বিদ্যালয় (১৮৭৩), নারহট্ট উচ্চ বিদ্যালয় (১৯০৮)।
অর্থনীতি
এই উপজেলায় প্রচুর পরিমাণে ধান, গম, আলু, সরিষা ও অন্যান্য ফসল উৎপাদন হয়। উপজেলা সদর এলাকা সহ পুরো উপজেলার ছোট বড় পুকুর গুলোতে বাণিজ্যিক ভাবে মাছ চাষ করা হয়। এই উপজেলাতে কয়েকটি বড় বড় হাট ও বাজার আছে।বাজার গুলোতে ছোট বড় অনেক ব্যবসা প্রতিষ্ঠান আছে। উপজেলার অনেক গ্রামে পারিবারিক ও বাণিজ্যিক ভাবে গরু, ছাগল, ভেড়া, মহিষ, হাঁস মুরগী, কবুতর, নানা জাতের পাখি লালন পালন করা হয়। উপজেলার বেশির ভাগ মানুষ কৃষি কাজের সাথে জড়িত। এই উপজেলায় তৈরি হয় তালপাতার বিভিন্ন হাতপাখা, ঘোরানো পাখা ও পকেট পাখা।
একাত্তরের মুক্তিযুদ্ধ
মুক্তিযুদ্ধের সময় এ উপজেলার বিভিন্ন জায়গায় পাকবাহিনী ব্যাপক হত্যাযজ্ঞ চালায় ও ঘরবাড়িতে অগ্নিসংযোগ করে। ১৯৭১ সালের অক্টোবরের শেষ দিকে এ উপজেলার কড়িবামুজা ও নশিরপাড়া এলাকায় মুক্তিযোদ্ধাদের সঙ্গে পাকবাহিনীর সম্মুখ লড়াই হয়। ১৩ ডিসেম্বর এ উপজেলা শত্রুমুক্ত হয়।
কলম (দ্ব্যর্থতা নিরসন)
কলম দ্বারা আরও বোঝানো হতে পারে:
পার্ক মি-সিওন (মল্লক্রীড়াবিদ)
পার্ক মি-সিওন (জন্ম ১৩ সেপ্টেম্বর ১৯৬৪) একজন দক্ষিণ কোরীয় স্প্রিন্টার। তিনি ১৯৮৮ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
প্রথম সেলিম
প্রথম সেলিম (উসমানীয় তুর্কি:سليم اوّل বা সে‌লিম-ই-আউওয়াল, আধুনিক তুর্কি: Yavuz Sultan Selim বা ইয়াভুজ সুলতান সেলিম, ডাকনাম ইয়াভুজ (১০ অক্টোবর ১৪৬৫/১৪৬৬/১৪৭০ – ২২ সেপ্টেম্বর ১৫২০) ছিলেন প্রথম উসমানীয় খলিফা এবং নবম উসমানীয় সুলতান। ১৫১২ থেকে ১৫২০ সাল পর্যন্ত উসমানীয় সুলতান ছিলেন।
সাম্রাজ্যের ব্যাপক বিস্তৃতির জন্য তার শাসনামল পরিচিত।১৫১৪ সালে মুসলিম সাম্রাজ্য শিয়া ফেতনা থেকে মুক্ত করার জন্য শিয়া সাফাভি ইসমাইল শাহকে পরাজিত করেন। তৎকালীন মিশরীয় মামুলোকেরা ইউরোপে খৃষ্টানদের সাথে উসমানীয় সাম্রাজ্যের বিরুদ্ধে ষড়যন্ত্র করে ও তৎকালীন সময়ে পর্তুগাল মক্কা-মদিনা ধ্বংসের হুমকি দিলে তারা তা প্রতিরোধ করতে অপারগ থাকায় সুলতান প্রথম সেলিম ১৫১৬ থেকে ১৫১৭ সাল পর্যন্ত চলমান যুদ্ধে উসমানীয়রা মিশরের মামলুক সালতানাত জয় করে নেয় এবং পর্তুগিজ নৌবাহিনীকে জেদ্দা উপকূলে প্রতিরোধে করে। মামলুকদের শাসন শেষ হলে তাদের অঞ্চলসমূহ লেভান্ট সিরিয়া, ফিলিস্তিনি, হেজাজ, তিহামাহ ও মিশর উসমানীয়দের অধিকারে আসে। তিনি ১৫১৭ সালে খাদেমুল হারামাইন শরিফাইন উপাধি ধারণ করেন। মুসলিম অধ্যুষিত অঞ্চল জয় এবং একীভূত করার মাধ্যমে সেলিম মক্কা ও মদিনার রক্ষক ও খাদেম হয়ে উঠেন।
মিশরীয় মামুলুকদের কাছে আশ্রিত নামে মাত্র ক্ষমতা বিহীন আব্বাসীয় খলিফা কে বন্দি করে রাজধানী ইস্তাম্বুলের নিয়ে আসেন।আব্বাসীয় খিলাফত এর খলিফা সুলতান প্রথম সেলিম এর কাছে খেলাফত হস্তান্তর করে সুলতান প্রথম সেলিম মুসলিম বিশ্বের নতুন খলিফা মনোনীত হলে তৎকালীন শক্তিশালী এই উসমানীয় সাম্রাজ্য হয়ে ওঠে উসমানীয় খিলাফত। মুসলিম বিশ্ব এই প্রথম আরব কুরাইশ বংশের বাইরে অন্য তুর্কি জাতির খেলাফত প্রত্যক্ষ করে।
মধ্যপ্রাচ্যে সেলিমের রাজ্যবিস্তারের ফলে সাম্রাজ্যের সম্প্রাসরণ নীতিতে পরিবর্তন আসে। সেলিমের পূর্বে সাম্রাজ্য মূলত বলকান এবং এশিয়া মাইনরে কেন্দ্রীভূত ছিল। ১৫২০ সালে তার মৃত্যুর সময় সাম্রাজ্য জুড়ে বিস্তৃত ছিল।
জীবনী
সুলতান দ্বিতীয় বায়েজীদের সন্তান শাহজাদা সেলিম ১৪৭০ সালে আমাসিয়ায় জন্মগ্রহণ করেন। সেলিমের মা গুলবাহার খাতুন ছিলেন মারাশের দুলকাদির বাইলিকের শাহজাদী।
সেলিমের পিতা সুলতান দ্বিতীয় বায়েজীদ তার পুত্র শাহজাদা আহমেদকে যুবরাজ মনোনীত করেছিলেন। সেলিম এতে অসন্তুষ্ট হয়ে বিদ্রোহ করেন। সেলিম তার পিতাকে ক্ষমতাচ্যুত করতে সক্ষম হন এবং ১৫১২ সালে মসনদে বসেন। তার নির্দেশে ভাইদের হত্যা করা হয়েছিল।
সাফাভি সাম্রাজ্য
শাহ ইসমাইল পারস্য সাফাভি সাম্রাজ্যের প্রতিষ্ঠা করে ইরানে সুন্নি মতাদর্শের পরিবর্তে দ্বাদশবাদি শিয়া মতাদর্শ রাষ্ট্রীয়ভাবে প্রতিষ্ঠা করেন। ইসমাইল ১৫১০ সাল নাগাদ ইরান, আজারবাইজান, দক্ষিণ দাগেস্তান, মেসোপটেমিয়া, আর্মেনিয়া, খোরাসান, পূর্ব আনাতোলিয়াসহ বিভিন্ন স্থান জয় করেন। ইসমাইল তার সুন্নি প্রতিবেশীদের জন্য হুমকি হয়ে উঠেছিলেন এবং ১৫১১ সালে তিনি আনাতোলিয়ায় সংঘটিত শাহকুলু বিদ্রোহে মদদ দেন।
ইতিপূর্বে উভয় পক্ষের মধ্যে উত্তপ্ত চিঠি চালাচালির পর উসমানীয় সাম্রাজ্যে শিয়া মতবাদের বিস্তারের কারণে সেলিম ১৫১৪ সালে সাফাভিদের উপর আক্রমণ করেন। ১৫১৪ সালে চালদিরানের যুদ্ধে সেলিমের কাছে ইসমাইল পরাজিত হন। ইসমাইলের বাহিনী উত্তমরূপে প্রস্তুতি নিলেও উসমানীয়রা কামান, মাস্কেটের মত আধুনিক প্রযুক্তিগত সক্ষমতার কারণে যুদ্ধক্ষেত্রে সুবিধাজনক অবস্থানে ছিল। ৫ সেপ্টেম্বর সেলিম বিজয়ী হিসেবে রাজধানী তাবরিজে প্রবেশ করেন।
সিরিয়া, ফিলিস্তিন, মিশর ও আরব উপদ্বীপ
মামলুকদের পরাজিত করে সেলিম মামলুক সালতানাতকে উসমানীয় সাম্রাজ্যের অন্তর্ভুক্ত করেন। এর ফলে মিশর, সিরিয়া, ফিলিস্তিন, লেভান্ট, হেজাজ, তিহামাহ উসমানীয় সাম্রাজ্যের অংশ হয়। ইতঃপূর্বে মামলুক শাসনের অধীনে থাকা মক্কা ও মদিনা উসমানীয় সাম্রাজ্যের অন্তর্ভুক্ত হয়। মক্কা ও মদিনার শাসনভার লাভ করার পর সেলিম খাদেমুল হারামাইন শরিফাইন উপাধি ধারণ করেন।
মিশর এবং মক্কা ও মদিনা জয়ের পর সেলিম আব্বাসীয় খলিফা তৃতীয় আল-মুতাওয়াক্কিলের কাছ থেকে খলিফা পদ গ্রহণ করেন। ১২৬১ সালের পর থেকে আব্বাসীয় খলিফারা মিশরে অবস্থান করতেন এবং আনুষ্ঠানিক খলিফা ছিলেন।
মৃত্যু
সেলিম ১৫২০ সালে ৫৫ বছর বয়সে মৃত্যুবরণ করেন। দীর্ঘকাল ঘোড়ায় চেপে অভিযানের ফলে সিরপেন্স নামক চামড়ার ইনফেকশনে তার মৃত্যু হয় এমনটা আনুষ্ঠানিকভাবে বলা হলেও কিছু ইতিহাসবিদের মতে তিনি ক্যান্সার বা তার চিকিৎসকের দ্বারা বিষপ্রয়োগে মারা যান। কিছু ইতিহাসবিদের মতে সেলিমের মৃত্যুর সময় সাম্রাজ্যে যে প্লেগ দেখা দিয়েছিল তিনি তাতে আক্রান্ত হয়েছিলেন।
উপাধি
সেলিমের উপাধি ছিল মালিক উল-বারেইন, ওয়া খাকান উল-বাহরাইন, ওয়া কাসির উল-জাইশাইন, ওয়া খাদিমুল হারামাইন অর্থাৎ দুই ভূখন্ডের (ইউরোপ ও এশিয়া) বাদশাহ, দুই সমুদ্রের (ভূমধ্যসাগর ও ভারত মহাসাগর) খাগান, দুই বাহিনীর বিজেতা (ইউরোপীয় ও সাফাভি সেনাবাহিনী), এবং দুই পবিত্র মসজিদের (মক্কা ও মদিনা) সেবক।
ব্যক্তিত্ব
অনেক মতানুযায়ী সেলিম উগ্র মেজাজের ব্যক্তি ছিলেন। লর্ড কিনরোস তার রচিত উসমানীয় ইতিহাসে লিখেছেন যে সুলতান সেলিমের দরবারে প্রচুর সুযোগ ছিল এবং উচ্চপদস্থ অফিসে সবসময় অসংখ্য আবেদন জমা হত।
সেলিম কঠোর পরিশ্রমী এবং অন্যতম সফল ও সম্মানিত উসমানীয় সুলতান ছিলেন। স্বল্প সময়ের শাসনকালে তিনি ব্যাপক সাফল্য লাভ করেছিলেন। অনেক ইতিহাসের মতে তিনি তার পুত্র সুলাইমানের অধীনে সাম্রাজ্যের সর্বো‌চ্চ সমৃদ্ধির জন্য সাম্রাজ্যকে প্রস্তুত করে দিয়েছিলেন।
সেলিম তুর্কি ও ফার্সি ভাষার একজন কবি ছিলেন। মাহলাস সেলিমি ছদ্মনামে তিনি কবিতা লিখতেন। একটি কবিতায় তিনি লিখেছেন:
"দুইজন সুফির জন্য একটি গালিচা যথেষ্ট, কিন্তু দুইজন বাদশাহর জন্য পৃথিবী যথেষ্ট বড় নয়।"
বাবরের সাথে সম্পর্ক
লোদিদের বিরুদ্ধে যুদ্ধে সেলিম মুঘল সম্রাট বাবরকে সহায়তা কামান ব্যবহারের জন্য গোলন্দাজ বিশারদ উস্তাদ আলি কুলি, ম্যাচলক রাইফেল বিশারদ মুস্তাফা রুমি এবং আরও অনেক উসমানীয় তুর্কিকে প্রেরণ করেছিলেন। প্রযুক্তিগত সুবিধার কারণে বাবর ইবরাহিম লোদির তুলনামূলক বৃহৎ বাহিনীকে পানিপথের যুদ্ধে পরাজিত করতে সক্ষম হন।তার এই সহায়তায় ভারতবর্ষে প্রথম কামান ব্যবহার করা হয়েছিল,এবং ভারত বড় মুসলিম মুঘল সম্রাজের সূচনা হয়।
ওরিয়ন গ্রুপ
ওরিয়ন গ্রুপ হচ্ছে বাংলাদেশের অন্যতম বৃহত্তম পিন্ডীভূত কোম্পানি। এই প্রতিষ্ঠানটির শিল্পের ক্ষেত্র হচ্ছে ঔষধ, কসমেটিক ও টয়লেট্রিজ, অবকাঠামো উন্নয়ন, আবাসন, প্রকৌশল, বৈদ্যুতিক শক্তি, কৃষিশিল্পে লগ্নী, অতিথেয়তা, বয়ন, বিমানচালনা। প্রতিষ্ঠানটির চেয়ারম্যান ওবায়দুল করিম এটি প্রতিষ্ঠা করেন। প্রতিষ্ঠানটি ঢাকায় মেয়র হানিফ ফ্লাইওভার তৈরি করেছে। রাজধানীর মতিঝিলে ৩৭ তলা ভবন নির্মাণ করেছে ওরিয়ন গ্রুপ। বর্তমানে এটিই দেশের সর্বোচ্চ ভবন।
অর্গো জেলা
অর্গো জেলা ( / ارګو ولسوالی) আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা।
বাদাখশন প্রদেশের প্রথম বৃহত্তর জেলা এবং আফগানিস্তানে দ্বিতীয় বৃহত্তম জেলা। বাদাখশন জেলার একটি অংশ হিসেবে ১৯৫০ সালে এটি গঠন করা হয়েছিল এবং প্রায় ২০০,০০০ লোকের বসতি রয়েছে এখানে।
উজবেকিস্তান ও ফার্সী নামক প্রধান দুটি উপজাতি বসবাস করে থাকে যেখানে জনসংখ্যার প্রায় ৮০% এর উপরে লক্ষ্য করা যায়।২০১৪ সালের ২ মে তারিখে জেলার পাশ্ববর্তী একটি পাহাড়ের দুই পাশে মাটিধ্বস দেখা যায়, ফলে আবাব বারিক বা হারুগুর মত গ্রামগুলি ব্যাপকভাবে ক্ষতিগ্রস্ত হয়।
১৯৩৩ সালের বাংলা চলচ্চিত্রের তালিকা
১৯৩৩ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
গ্যাব্রিয়েল মিশেল
গ্যাব্রিয়েল মিশেল (জন্ম ১২ অক্টোবর ১৯৭৩) একজন হাইতীয় মধ্যমাঠের খেলোয়াড় যিনি ডন বস্কো এফসি -এর হয়ে খেলেছেন। হাইতির হয়ে ২১ বার ক্যাপ পরেছেন, বাহামার বিরুদ্ধে ২০০২ ফিফা বিশ্বকাপ বাছাইপর্বের খেলায় তিনি ৩ গোলের সবকটি করেছিলেন।
মাসুদান রেলওয়ে স্টেশন
মাসুদান রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপ লাইনের একটি রেলওয়ে স্টেশন। এটি ভারতের বিহার রাজ্যের লক্ষীসরাই জেলার আভাইপুর, মাসুদানে অবস্থিত।
মতিয়ার রহমান তালুকদার
মতিয়ার রহমান তালুকদার বাংলাদেশের বরগুনা জেলার রাজনীতিবিদ যিনি তৎকালীন বরগুনা-৩ আসনের সংসদ সদস্য ছিলেন।
প্রাথমিক জীবন
মতিয়ার রহমান তালুকদার বরগুনা জেলায় জন্মগ্রহণ করেন।
রাজনৈতিক জীবন
মতিয়ার রহমান তালুকদা ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন বরগুনা-৩ আসন থেকে সংসদ সদস্য নির্বাচিত হন। বিএনপিতে যোগ দিয়ে তিনি ২০০১ সালের অষ্টম জাতীয় সংসদ নির্বাচনে শেখ হাসিনার ছেড়ে দেওয়া আসনে উপনির্বাচনের সময় বাংলাদেশ জাতীয়তাবাদী দলে যোগ দিয়ে তৎকালীন বরগুনা-৩ আসন থেকে সংসদ সদস্য নির্বাচিত হন।